ఉమర్ ఆలీషా
... ... ... మహా ప్రభాత
గరిమగాంచిన మా వంశమరయ పార
సీకమును బాసి ఢిల్లీకి చేరి హైద్ర
బాదు నుండి పిఠాపురి వచ్చి నిలచె
 
ఉమర్‌ అలీషా పూర్వీకులంతా, వేదాంత పండితులుగా, తత్త్వవేత్తలుగా, కవులుగా, గురువులుగా సుప్రసిద్ధులు. గురు-శిష్య సాంప్రదాయ అనురక్తులైన ఉమర్‌ అలీషా పూర్వీకులు, అధ్యాత్మిక జ్ఞాన ప్రచారం కోసం 1472లో "శ్రీ విజ్ఞాన విద్యాథ్యాత్మిక పీఠం" స్థాపించారు. ఈ పీఠం ద్వారా ధార్మిక విజ్ఞాన ప్రచారం గావిస్తూ, అధ్యాత్మిక సేవకు తమ జీవితాలను అంకితం చేసారు. మౌల్వీ మొహిద్దీన్‌ బాద్షాకు అగ్రనందనుడుగా ఉమర్‌ అలీషా 1885 ఫిబ్రవరి 28న, తూర్పుగోదావరి జిల్లా పిఠాపురంలో జన్మించారు. తల్లి పేరు చాంద్‌బీబి. సాహిత్య, సారస్వత, ధార్మిక సేవా కార్యక్రమాలలో తల్లితండ్రులు నిమగ్నమైయున్న ప్రత్యేక వాతావరణం నడుమ జన్మించిన ఉమర్‌ అలీషా, పూర్వీకుల శక్తి సామర్థ్యాలను, ప్రజ్ఞాపాటవాలను చిన్ననాటనే సంతరించుకున్నారు. ఎనిమిదవ ఏటనే అశువుగా కవిత్వం చెప్పి పండితులను, గురువులను ఆశ్చర్యచకితులను చేశారు. పిఠాపురంలోని ఉన్నత పాఠశాలలో విద్యాభ్యాసం చేసిన తరువాత ప్రముఖ సంస్కృతాంధ్ర భాషా పండితుల వద్ద ఆయన శిష్యరికం చేసారు. తండ్రి వెంట ఉంటూ అరబ్బీ, పర్షియన్‌, ఉర్దూ భాషలను నేర్చుకున్నారు. చిన్నతనంలో పలు భాషలతో పరిచయం సంపాదించిన ఉమర్‌ అలీషా 14 సంవత్సరాల వయస్సులో చంధోబద్ధంగా చక్కని తెలుగులో పద్యాలు రాయటం, ధారాళంగా కవిత్వం చెప్పటం ప్రారంభించి, తమ వంశ గురువైన శ్రీ అఖైలలీషాను స్తుతిస్తూ, " బ్రహ్మవిద్యా విలాసం " అను శతకాన్ని రచించారు. నూనూగు మీసాల ప్రాయంలోనే ఆయన ప్రజల చేత " కవిగారు " అని పిలిపించుకున్నారు.
చిన్నతనంలోనే మంచి విద్వత్తును సాధించిన ఆయన పద్యాలను ధారాళంగా అల్లగల నేర్పు సునాయాసంగా అబ్బటంతో 18వ ఏటనే నాటకాలు రాయటం ఆరంభించాడు. 1905 ప్రాంతంలో గద్య, పద్యాత్మకమైన " మణిమాల " నాటకాన్ని రాసారు. ఈ నాటకానికి ముందుగానే ఆయన మరో రెండు నాటకాలను రాసారు. ఈ నాటక రచనతో ఆయన పాండితీ ప్రతిభ నలుదిశలా వ్యాపించింది. ప్రముఖ ఆంగ్ల రచయిత షేక్స్‌స్పియర్‌ నాటకాల స్థాయిలో మణిమాల నాటకం సాగిందని ఆనాడు పండిత ప్రముఖులు అభినందించగా, పత్రికలు బహుదా ప్రశంసించాయట.
నీల్ నితిన్ ముకేష్
నీల్ నితిన్ ముకేష్ (హిందీ: నీల్ నితిన్ ముకేష్, పలకడం: [1]15 జనవరి 1982లో జన్మించాడు) ఇతను పుట్టినప్పుడు పెట్టిన పేరు నీల్ చంద్ మాథుర్ తో కూడా పిలువబడే ఇతను బాలీవుడ్ చిత్రాల్లో నటించే భారతీయ నటుడు. ఇతను, గాయకుడైన నితిన్ ముకేష్ కుమారుడు, మరియు కీర్తిశేషులైన ప్రముఖ గాయకుడైన ముకేష్ మనముడు. ముకేష్ చంద్ మాథుర్ ఇతని తాతగారు, మరియు భారతీయ చిత్ర రంగంలో గొప్ప నేపథ్య గాయకుడు. R.D. మాథుర్ నివాసంలో 1946లో సరల్ త్రివేది రాయ్ చాంద్ మారుపేరు బచ్చిబెన్ తో, కన్డివాలి లోని ఒక గుడిలో ముకేష్ వివాహం జరిగింది. సరల్ ఒక గుజరాతి బ్రాహ్మణ లక్షాధికారి కుమార్తె.
నీల్ అతని తండ్రి బలవంతం మీద HR కళాశాలలో చదివి కమ్యూనికేషన్ లో బాచిలర్ పట్టా పొందాడు, తను 12వ తరగతి చదువుతున్నప్పటి నుంచే తన వృత్తిమీద ధ్యాసని కేంద్రీకృతం చేస్తూ వచ్చాడు.ఇతని తండ్రి, వ్యోమగామి అయిన నీల్ ఆమ్ స్ట్రాంగ్కు పెద్ద అభిమాని కావడంతో, అది దృష్టిలో ఉంచుకొని అతనికి లతా మంగేష్కర్ ఈ పేరు పెట్టింది. ఇతను తన సెలవుల్లో కిషోర్ నమిత్ కపూర్ మరియు అనుపమ్ ఖేర్ ల యొక్క సంస్థలలో 4 నెలలు శిక్షణ పొందాడు. అతను కళాశాలలో చదువుకుంటున్న సమయములో,ఆదిత్య చోప్రా చేస్తున్న "ముజసే దోస్తీ కరోగి" చలనచిత్రంలో అతనికి సహాయం చేసాడు. మొదట్లో అతనికి చాలా అవశాలు దొరికినా, అతనికి ప్రేమ కథా చిత్రం ద్వారా ప్రవేశించడం ఇష్టం లేక, వేచి ఉన్నాడు. తరువాత శ్రీరామ్ రాఘవన్ ఇతనికి "జానీ గద్దర్", చిత్రంలో అవకాశం కల్పించాడు, ఈ చిత్రకథ సమష్టి పాత్రపోషణను కోరడం వలన, అతను బాగా ప్రభావితమయ్యాడు.